สุรินทร์ ภาคศิริ

สุรินทร์ ภาคศิริ เป็นศิลปินมรดกอีสาน (ประพันธ์เพลง) ประจำปี พ.ศ. 2551 เป็นนักแต่งเพลงในแนวเพลงลูกทุ่งอีสานที่มีชื่อเสียงคนหนึ่งของประเทศไทย เป็นที่รู้จักจากเพลง หนาวลมที่เรณู ขับร้องโดยศรคีรี ศรีประจวบ อีสานลำเพลิน ขับร้องโดยอังคนางค์ คุณไชย และ วอนลมฝากรัก ขับร้องโดยบุปผา สายชล และยังมีผลงานประพันธ์เพลงให้นักร้องลูกทุ่งอีกเป็นจำนวนมาก และยังเป็นพิธีกร และที่ปรึกษาของรายการสารพันลั่นทุ่ง (บางเขน) ทางสถานีโทรทัศน์ไทยพีบีเอส

ประวัติ 
สุรินทร์ ภาคศิริ มีชื่อเกิดว่า ชานนท์ ภาคศิริ เกิดเมื่อวันที่ 18 ธันวาคม พ.ศ. 2485 ที่ตำบลกุดเชียงหมี อำเภออำนาจเจริญ จังหวัดอุบลราชธานี (ปัจจุบันแยกตัวออกมาเป็นจังหวัดอำนาจเจริญ) จบการศึกษาชั้นมัธยมศึกษาตอนปลายจากโรงเรียนอำนาจเจริญ เมื่อ พ.ศ. 2503 

เขามีพรสวรรค์ด้านการประพันธ์เพลงและร้อยแก้วต่างๆ มาตั้งแต่เยาว์วัย เนื่องจากเขาได้มีโอกาสเรียนรู้จากคณะละครอุลิตราตรีศิลป์และคณะเทพศิลป์ 2 ซึ่งไปทำการแสดงที่บ้านเกิดของเขาขณะเขากำลังศึกษาอยู่ชั้นมัธยมศึกษาปีที่ 3 จากนั้นเขาจึงเริ่มแต่งคำประพันธ์ นิยาย เรื่องสั้น และยังแต่งเพลงเชียร์กีฬาให้กับทางโรงเรียนอีกด้วย

การเสียชีวิต 
สุรินทร์ ได้ล้มป่วยและเข้ารักษาตัวที่โรงพยาบาล กระทั่งจากไปอย่างสงบ เมื่อวันที่ 24 กุมภาพันธ์ พ.ศ. 2565

เส้นทางนักแต่งเพลง 
เมื่อเขาจบการศึกษาชั้นมัธยมศึกษาตอนปลาย เขาได้มุ่งหน้าเข้าสู่กรุงเทพมหานคร เพื่อทำตามความฝัน ด้วยที่มีอุปสรรคและขาดโอกาสการศึกษาต่อจึงไปอยู่ที่วัดนรนารถสุนทริการามโดยได้รับความช่วยเหลือจากพระที่วัดดังกล่าว ระหว่างนี้เขาได้ฝึกการเป็นนักร้องและนักแต่งเพลงจนกระทั่งไปฝากตัวเป็นศิษย์ของก.แก้วประเสริฐ จากนั้นเขาก็ไปสอบเข้าเป็นข้าราชการประจำกรมราชทัณฑ์ ทำให้เขาไม่ได้มีผลงานด้านการร้องเพลงอีก เขามุ่งกับงานราชการประกอบกับเป็นนักแต่งเพลงจึงทำให้เขาได้มีโอกาสประพันธ์เพลงให้กับนักร้องลูกทุ่งในสมัยนั้น โดยผลงานชิ้นแรกคือ คนขี้หึง ขับร้องโดยชื่นกมล ชื่นฤทัย ต่อด้วย คนขี้งอน ขับร้องโดยไพรวัลย์ ลูกเพชร ตามด้วย เมษาอาลัย และ เต้ยเกี้ยวสาว ตามลำดับ หลังจากนั้นเขาก็มีผลงานแต่งเพลงให้กับศิลปินท่านอื่นอีก อาทิ สายัณห์ สัญญา ยอดรัก สลักใจ ศักดิ์ศรี ศรีอักษร ไพรินร์ พรพิบูลย์ สนธิ สมมาตร กาเหว่า เสียงทอง ศรคีรี ศรีประจวบ ชาย เมืองสิงห์ รอยัลสไปรท์ ศรชัย เมฆวิเชียร ศักดิ์สยาม เพชรชมภู ดาว บ้านดอน บรรจบ​ เจริญ​พร เอ๋ พจนา เป็นต้น

ใน พ.ศ. 2534 เขาได้รับรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในงานกึ่งศตวรรษเพลงลูกทุ่งไทย ครั้งที่ 2 จากเพลง ทุ่งกุลาร้องไห้ ขับร้องโดยศักดิ์สยาม เพชรชมภู

ผลงานประพันธ์เพลงที่มีชื่อเสียง 
 บ่อยครั้งที่สายัณห์อกหัก (สายัณห์ สัญญา)
 หนาวลมที่เรณู (สายัณห์ สัญญา)
 คนชื่อเพ็ญ (สายัณห์ สัญญา)
 หนุ่มกระเป๋า (สายัณห์ สัญญา)
 หนาวลมที่เรณู (สายัณห์ สัญญา)
 อส. รอรัก (สายัณห์ สัญญา)
 ชํ้าแล้วหรือ (สนธิ สมมาตร)
 อส. รอรัก (ศักดิ์สยาม เพชรชมภู)
 ทุ่งกุลาร้องไห้ (ศักดิ์สยาม เพชรชมภู)
 หนุ่ม นปข (สนธิ สมมาตร)
ชีวิตสามล้อ (ยอดรัก สลักใจ)
หนุ่มตังเกเร่รัก (ยอดรัก สลักใจ)
หนาวลมที่เรณู (ยอดรัก สลักใจ)
อส. รอรัก (ยอดรัก สลักใจ)
แก่นนคร (สนธิ สมมาตร)
 หนุ่มกระเป๋า (สนธิ สมมาตร)
 บ้องกัญชา​ (ศรเพชร ศรสุพรรณ)​
 อส. รอรัก (มนต์สิทธิ์ คำสร้อย)​
 ลูกทุ่งคนยาก (สนธิ สมมาตร)
 แก้วหลงกรุง (สาธิต ทองจันทร์)
 ทหารเกณฑ์ผลัดสอง (ศรชัย เมฆวิเชียร)
 หอมกลิ่น​ดอกคำใต้ (ก้องเพชร​ แก่นนคร)
 หนาวลมที่เรณู (เทียรี่ เมฆวัฒนา)
 แคร์ด้วยหรือน้อง (สนธิ สมมาตร)
 ช้ำแล้วหรือ (สนธิ สมมาตร)
 หนาวลมที่เรณู (มนต์แคน แก่นคูน)
 สาวอุบลที่รัก (ชินกร ไกรลาศ)
 ไม่นานเกินรอ (สันติ ดวงสว่าง)
 หนาวลมที่เรณู (สันติ ดวงสว่าง)
 ลูกทุ่งคนยาก (สันติ ดวงสว่าง)
 หนุ่มกระเป๋า (สันติ ดวงสว่าง)
 โคราชกันเอง (เฉลิมพล มาลาคำ)
 หนาวลมที่เรณู (จ่าหลอย เฮนรี่)
 ทะเลาะกันทำไม (สดใส รุ่งโพธิ์ทอง)
 ลูกทุ่งคนยาก (ไผ่ พงศธร)
 หนาวลมที่เรณู (ไผ่ พงศธร)
 โกนจุกสิงโต (เพลิน พรหมแดน)
 ลำเลาะทุ่ง (ไวพจน์ เพชรสุพรรณ)
 หนาวลมที่เรณู (เอกราช สุวรรณภูมิ)
 หนุ่มกระเป๋า (เอกราช สุวรรณภูมิ)
 ลูกทุ่งคนยาก (เอกราช สุวรรณภูมิ)
 ตะวันขึ้นที่โขงเจียม (หนู มิเตอร์)
 ลูกทุ่งคนยาก (หนู มิเตอร์)
 ทุ่งกุลาร้องไห้ (ไมค์ ภิรมย์พร)
 แคร์ด้วยหรือน้อง (ไมค์ ภิรมย์พร)
 ตะวันขึ้นที่โขงเจียม (เอ๋ พจนา)

รายการวิทยุ 
 ทิดโสโปข่าว

รางวัล 
 พ.ศ. 2534 - รางวัลกึ่งศตวรรษเพลงลูกทุ่งไทย ครั้งที่ 2
 พ.ศ. 2551 - ศิลปินมรดกอีสาน สาขาวรรณศิลป์ (ประพันธ์เพลง) ประจำปี พ.ศ. 2551 จากมหาวิทยาลัยขอนแก่น

เครื่องราชอิสริยาภรณ์

อ้างอิง 

บุคคลที่เกิดในปี พ.ศ. 2485
บุคคลที่เสียชีวิตในปี พ.ศ. 2565
ข้าราชการพลเรือนชาวไทย
นักแต่งเพลงลูกทุ่ง
นักแต่งเพลงชาวไทย
นักเขียนชาวไทย
กวีชาวไทย
บุคคลจากอำเภอเมืองอำนาจเจริญ
ผู้ได้รับเครื่องราชอิสริยาภรณ์ จ.ช.
ผู้ได้รับเครื่องราชอิสริยาภรณ์ จ.ม.
นักดนตรีชาวไทย